[{"text_idx": "#000001", "text": "Kapten Rain Uusku\u0308la kutsub vo\u0303istlema!"}, {"text_idx": "#000002", "text": "Nagu tavaks on saanud, leiab juuli teisel reedel ehk 14. juulil aset traditsiooniline EGCC Captain\u2019s Challenge. Sellel aastal toimub \u201cchallenge\u201d veidike teistmoodi. Nimelt ei tule va\u0308ljakutse ainult Raini poolt, vaid ko\u0303ik Estonian Golf & Country Clubi eelmised kaptenid teevad oma vo\u0303istluse. Mis ta\u0308psemalt toimuma hakkab, ja\u0308a\u0308b praegu saladuskatte alla. Teada on, et u\u0308he \u201crelvana\u201d la\u0308heb vaja teravat mo\u0303istust ja auhinnad on va\u0308a\u0308rikad."}, {"text_idx": "#000004", "text": "mehed HCP ...\u20139,9, kollased tiid, HCP lo\u0308o\u0308gima\u0308ng\nmehed HCP 10,0\u201319,9, kollased tiid, HCP lo\u0308o\u0308gima\u0308ng\nmehed HCP 20,0\u201330,0, kollased tiid, punktima\u0308ng\nnaised HCP ...\u201315,0, punased tiid, HCP lo\u0308o\u0308gima\u0308ng\nnaised HCP 15,1\u201330,0, punased tiid, punktima\u0308ng"}, {"text_idx": "#000005", "text": "Auhindu jagatakse iga vo\u0303istlusklassi kolmele parimale ja erivo\u0303istluste vo\u0303itjatele. Ajaloolisele Captain\u2019s Challenge\u2019i karikale graveeritakse mehe ja naise nimed, kelle teevad parima tulemuse lo\u0308o\u0308gima\u0308ngus. Auhinnad panevad va\u0308lja kapteni head so\u0303brad ja partnerid."}, {"text_idx": "#000006", "text": "Vo\u0303istlus algab kell 12.00 u\u0308hisstardiga Sea Course\u2019il. Hommikuso\u0308o\u0308ki saab alates kella 10, suupisteid ja jooki pakutakse Sea Course\u2019i 5. ja 13. raja vahel asuvas rajakohvikus ning kell 17.30 algab pidulik auhinnatseremoonia koos grillo\u0303htuso\u0308o\u0308giga."}, {"text_idx": "#000007", "text": "Registreerimine on avatud 12. juulini kella 12. Ta\u0308psemad reeglid ja muu oluline info on GolfBoxis!"}, {"text_idx": "#000008", "text": "Captain\u2019s Challenge 2023 kaptenite finaal"}, {"text_idx": "#000009", "text": "Niitva\u0308lja ja EGCC kaptenivo\u0303istluste parimate omavaheline mo\u0303o\u0303duvo\u0303tt toimub 15. septembril Estonian Golf & Country Clubis. Arvestades vo\u0303istluse tulemusi ning EGCC ja Niitva\u0308lja kaptenite finaalvo\u0303istluse ma\u0308nguvormi, paneb EGCC kapten Rain Uusku\u0308la kokku kaptenite finaalivo\u0303istluse vo\u0303istkonna, kuhu saavad kuuluda va\u0308hemalt 18-aastased ja vanemad vo\u0303istlejad. Iga vo\u0303istlusklassi kaks parimat ma\u0308ngijat pa\u0308a\u0308sevad koondisesse automaatselt ja iga vo\u0303istlusklassi kolmanda vo\u0303istleja valib kapten. Kaptenite finaalis saab osaleda ainult koduklubi eest."}, {"text_idx": "#000010", "text": "Klubi edetabeli seis enne viimast punktivo\u0303istlust"}, {"text_idx": "#000012", "text": "EGCC Cross Country stardib 14. oktoobril"}, {"text_idx": "#000013", "text": "Laupa\u0308eval, 14. oktoobril ootame golfifa\u0308nne osa vo\u0303tma traditsioonilisest ja lo\u0303busast EGCC Cross Country vo\u0303istlusest. Taas joonistatakse kaardile ta\u0308iesti erakordsed golfirajad, millest mo\u0303ni on uus ja mo\u0303ni na\u0308eb va\u0308lja justkui veidi tuttavalt."}, {"text_idx": "#000014", "text": "Loodetavasti tuleb oktoober mo\u0303nusalt soe ja va\u0308rviline ning mahutab palju golfiringe. Kuna su\u0308gispa\u0308ike ka\u0308ib paratamatult veidi madalama kaarega, on ka meil muudatused lahtiolekuaegades. NB! A\u0308ra unusta enne ma\u0308nguringi tiiaega broneerida ja Chronogolfi teateid ja\u0308lgida!"}]